چالاکیی ئێشکگێریی ئازاڎی پەی بەدیئارڎەی ئازاڎیی جەسەیی ڕابەروو گەلوو کورڎی "عەبدوڵڵا ئۊجەلان" و ناستەی گۊشەگیری سەرشۊ، جە ٢٥وو حوزەیرانوو ٢٠١٢ەوە بە دەسوەڵیوستەی ئازاڎیی "عەبدوڵڵا ئۊجەلان"ی جە شاروو ستراسبۊرگوو فەڕەنساینە دەسش پەنە کەرد و ماوەو ٥٦٠ حەفتان هەن.
ئێشکگرییەکە حەرحەفتێوە لاو دەسێوە جە کورڎەکاو ئەورووپای و دۊستەکاشاوە ملۊ ڕاوە. ئی حەفتە دەسێوە جە گەنجاو کورڎی، جە شاروو سۊلۊتورنوو سویسرایۊ، لوێنۍ پەی ستراسبۊرگی و چالاکییەکەی بەرا ڕاوە.
ئەنداماو دەسەو ئێشکگێریی ئی حەفتەیە :" سەرجان کلیچ، سەرحەد چەلیک، یەتیش بیرینچی و باران دەمیر"نۍ.
"سەرجان کلیچ" بە نامۍ گەنجە ئێشکگێرەکاوە واتش: "ئێمە داواو ئازاڎی ڕابەرایەتیما کەرمۍ،  پەی ئانەیچ ماوەو ١١ ساڵان چێگە چالاکیی ئێشکگێری ملۊ ڕاوە. ئێمە جە شاروو سۊلۊتۊرن-یوە ئامێنمۍ. ئانۍ ڕابەرایەتیی ئازاڎی کەرا، گەنجێنۍ. ئامانجما ئازاڎکەرڎەی ڕابەرایەتی و گەلەکەیمانە، کە ستەمشا وەنە کریان. هەتا ڕابەرایەتیما ئازاڎ نەبۊ، ئێمە سەرەمڕۍ بیمۍ جە چالاکیی ئێشکگێریما".
س.ز
